### Beslutninger

Bruno Poulsen, Andreas Sørensen og Vagn Dam kunne ikke tiltræde indstillingen.

Øyvind Brandt kunne ikke tiltræde indstillingen med bemærkning om, at Venstre kan konstatere, at Aarhus Vand ikke har levet op til sin forpligtigelse, da de ad flere omgange har forsømt at tilkendegive deres holdning til lokalplan 1167. Først nu i forbindelse med udvalgsbehandlingen har Aarhus Vand tilkendegivet, at de ikke kan anbefale lokalplan 1167, selvom lokalplanen har være til høring hos Aarhus Vand ad flere omgange. Det er meget alvorligt og dybt kritisabelt, at der ikke er mere styr på processerne omkring høringssvar fra [adresse] til [adresse]. I den konkrete sag har [adresse] brugt ca. 4 år på sagen. Venstre skal bede [adresse] bestyrelse om at tage sagen op på førstkommende bestyrelsesmøde. Vi har som byråd og som kommune behov for at blive forsikret om, at der fremadrettet er en klar og præcis procedure for hørringsvar fra [adresse].

Natasja Skov kunne ikke tiltræde indstillingen med bemærkning om, at Enhedslisten ønsker lokalplan 291 bevaret med det rekreative område indrettet som grundvandspark. Enhedslisten ønsker fast rubrik med bemærkninger fra Afdelingen for Jord og Grundvand og fra [adresse] indført som standard i alle lokalplansforslag.

Jarl Johansen kunne ikke tiltræde indstillingen med bemærkning om, at rådmanden opfordres til at fremlægge en plan for, hvordan området kan udnyttes som et grønt område.

Benedikte Andreasen var forhindret i at deltage i udvalgets behandling af sagen.

###

Endelig vedtagelse af forslag til Lokalplan 1167, Boligområde ved [adresse], [adresse], og Tillæg nr. 115 til Kommuneplan 2017.

.

### Resume

Denne lokalplan gælder for et område ved [adresse] i den sydlige del af [adresse]. Området er ca. 41.440 m2 stort, er beliggende i byzone og er kommunalt ejet.

Lokalplanen er udarbejdet på baggrund af ønske fra den kommunale ejer. Formålet med lokalplanen er at give mulighed for, at dele af det udlagte rekreative område kan anvendes til parcelhuse samtidig med, at en stor del fortsat fastholdes til grønt areal. Lokalplanen muliggør ca. 19 boliger.

En del af lokalplanområdet er kortlagt som et areal, hvor der er i risiko for oversvømmelse (skybrud) samt omfattet af flere kortlagte grundvandsforhold. Der er i lokalplanen fastsat bestemmelser omkring disse forhold.

Lokalplanen er i overensstemmelse med kommuneplanens mål, men ikke de konkrete rammer, hvad angår bebyggelsesprocent og mindste grundstørrelse. Derfor ledsages lokalplanen af et kommuneplantillæg, der muliggør mindre grundstørrelser og højere bebyggelsesprocent.

Området er i dag omfattet af lokalplan nr. 291

Realiseringen af lokalplanen forudsætter reduktion/ophævelse af eller dispensation fra søbeskyttelseslinjen (150 m) omkring [adresse].

Der er i høringsperioden kommet 19 høringssvar, som primært omhandler fastholdelse af eksisterende planlægning, bebyggelsen, grundvandsforhold og søbeskyttelseslinjen. Flere af bemærkningerne giver anledning til forslag til ændringer. I høringsperioden blev der afholdt et borgermøde.

### Beslutningspunkter

Det indstilles, at

forslag til Lokalplan nr. 1167 vedtages endeligt med ændringsforslag, der fremgår af indstillingens punkt 5.7.

forslag til Tillæg nr. 115 til Kommuneplan 2017 vedtages endeligt med ændringsforslag, der fremgår af indstillingens punkt 5.7. og

bemærkninger indkommet under den offentlige høring besvares, som det fremgår af indstillingens punkt 5.6.

### Borgmesterens Afdelings påtegning

Fremsendes til Magistraten. Borgmesterens Afdelingen har ingen bemærkninger til indstillingen.

### Sagsforløb

Udvalg: Magistraten

Dato: 09-01-2023

Michael Mortensen:

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 5. december 2022.

Borgmester Klaus Kristoffersen, rådmand Malthe Christensen, Malou Kristiansen, Noah Larsen og Alvin Jensen tog forbehold.

Udvalg: [adresse]

Dato: 18-01-2023

Michael Mortensen: 16

Fremsendes til Teknisk Udvalg til behandling i henhold til beslutning i byrådets møde den 18. januar 2023.

Sagen blev behandlet sammen med sag 17.